Case-PHP

I faget [|Webprogrammering med PHP] skal studentene lære seg webprogrammering i teori og praksis. De skal ha kunnskap og utvikle forståelse for byggestener på web, teknologier som egner seg i ulike situasjoner og metoder for å løse ukjente problemer. - 6 øvinger måtte bestås - 40% prosjekt, gruppevis karakter - 60% hjemmeeksamen (2 dager), individuell karakter - 6 øvinger må bestås - prosjekt, gruppevis, som må bestås men ikke har karakter! Vi legger lista høyt for å bestå, men rettingen blir mye lettere når det kun er bestått/ikke bestått - nettbasert eksamen på 3 timer.
 * Variant A:** Til og med våren 2008 hadde faget vanlig 4 timers skriftlig eksamen, med 8 av 12 godkjente øvinger som arbeidskrav for å få lov til å ta eksamen.
 * Variant B:** Høsten 2008 og våren 2009 ble opplegget endret noe
 * Variant C:** Høsten 2009 er opplegget endret på nytt igjen. Prosjektet har faktisk stor verdi for læringen siden det gjør dem i stand til å lage en større løsning og se linjene i faget. Men - for å beholde læringen og spare tid er følgende endringer gjort:

Erfaringene var at tidsforbruket i opplegg A var nokså lite. Det tok ca 2-4 timer å lage et eksamenssett og 5-15 timer å rette alle besvarelsene (20-50 besvarelser). Ulempen er at det er veldig lite samsvar mellom læringsmålene og eksamensformen - det å skrive programkode på papir er helt anderledes enn en normalt jobber.

Opplegg B var veldig tidkrevende, og det var vanskelig å skille kandidatene siden mange gjenbrukte prosjektresultatet i eksamen. Med opplegg B blir det mye administrasjon knyttet til gruppearbeidet. Det tar det X timer å organisere grupper, lage prosjektoppgave, rette prosjektoppgavene, rette slutteksamen og slå sammen til en endelig karakter.

Angående variant C sier vi ikke hva nettbasert eksamen betyr i studiehåndboka, men det betyr i praksis en blanding av multiple choice, problemløsning og liknende. En eksamen vil typisk kunne ha for eksempel 10 faktaspørsmål fra pensum i PHP, for å sjekke kunnskap/forståelse for PHP. Disse rettes automagisk i testverktøyet (it´s learning eller DigiTEST). Vi ser for oss en spørsmålsbank på 50-100 spørsmål som det trekkes tilfeldig fra. For å lette arbeidet, kan vi i stedet for å oppdatere datoen på leksjonene (:-) lage en liten flervalgstest med 5 spørsmål til hver leksjon, og dele ut noen av disse testene underveis utover høsten. Da får vi 60 spørsmål på 12 leksjoner, og studentene har fått noen av disse og studentene har også fått øve seg litt på den formen som eksamen vil ha (noe som jo må være et mål). Videre knytter vi da den formative vurderingen underveis sammen med den summative sluttvurderingen, og det må også være gunstig så vidt jeg kan se. Deretter vil det kunne være noen fritekstoppgaver der de skal skrive inn kode selv. De koder da i sitt eget utviklingsmiljø, og limer inn eller laster opp koden som svar. Det kan for eksempel være å lage en liten kodesnutt som løser et konkret problem, omtrent slik de tidligere har svart på oppgaver på våre skriftlige eksamener. Joda: De får bruke egen maskin, og kan i teorien jukse. I tillegg bør de få en oppgave der vi viser dem en kodesnutt, og ber dem om å for eksempel restrukturere koden, generalisere eller oversette vanlig kode til mer sikker kode. Da har vi i sum en nettbasert eksamen som sjekker minst tre ting: 1. kunnskaper vha multiple choices 2. evne til å programmere vha konkret utfordring 3. evne til å forstå kode og tenke sikkerhet

Fordelen for studentene er at de slipper å dra til en videregående skole for å ta eksamen, og de får prøvd koden på egen maskin i stedet for å måtte kode for hånd. Utfordringen er juks, men kanskje unngår vi det ved å ha flervalgsbiten, eller prøve å knytte oppgavene opp mot pensum slik at kun de som har vært gjennom pensum klarer å svare.